| **Šarūnas Gustainis** |
| --- |
|  |
| Gimė | 1975 m. gruodžio 15 d. (47 metai)Kaunas |
| Gyven. vieta | Vilnius |
| Tautybė | lietuvis |
| Vaikai | Gustė, Greta |
|  |
| Sritis | politika, verslas, konsultacijos |
| Organizacijos | Lietuvos Respublikos Seimas, Taikomosios politikos institutas, Lietuvos Respublikos liberalų sąjūdis |
|  |
| Alma mater | Vilniaus universitetas |

**Šarūnas Gustainis** (g. 1975 m. gruodžio 15 d. Kaune) – LR Seimo narys, verslo konsultantas, verslininkas, buvęs Lietuvos Respublikos Susisiekimo ministro patarėjas, vienas Lietuvos Respublikos liberalų sąjūdžio kūrėjų ir lyderių.

Biografija
----------

Vilniaus universitete apgynė verslo administravimo ir vadybos bakalauro laipsnį, vėliau ISM Vadybos ir ekonomikos universitete baigė vadovų magistrantūros studijas. Studijas universitete derino su visuomenine veikla: dirbo VU Kauno Humanitarinio fakulteto Studentų atstovybės Valdyboje, kūrė aktyvius Vilniaus universiteto studentų savivaldos veikėjus vienijančią Studentų atstovybės Alumni draugiją, buvo valdybos nariu. 1999 m. buvo vienas „Autos klubo" steigėjų, su šiuo klubu kartu leido kultinę saugų eismą propaguojančią lenktynininko Sobieslawo Zasados knygą „Saugus greitis". 2002 m. Vilniaus universitete (VU) įgijo verslo administravimo ir vadybos bakalauro diplomą.

2006 m. pasinėrė į politinę veiklą – dalyvavo steigiant Lietuvos Respublikos liberalų sąjūdį, rūpinosi liberaliosios minties populiarinimu šalyje, ėjo liberalų Lazdynų, vėliau – Žirmūnų skyriaus pirmininko pareigas. 2007 m. tapo Vilniaus rinkimų štabo vadovu. Tais pačiais metais tapo Liberalų sąjūdžio atsakinguoju sekretoriumi, o jau po metų buvo vienas rinkimų į Lietuvos Respublikos Seimą kampanijos vadovų. 2008 m. ėmėsi verslo konsultacijų. Pagrindinės konsultacijų sritys – strateginis valdymas, pardavimai, rinkodara, viešieji ryšiai, pokyčių valdymas. Drauge su bendramoksliais įkūrė Vilniaus Universiteto Studentų savivaldos Alumni draugiją, vienijančią aktyvius VU studentų savivaldos veikėjus. 2009 m. buvo paskirtas Lietuvos Respublikos Susisiekimo ministro patarėju transporto, infrastruktūros, atvykstamojo turizmo srityse. Tais pačiais metais Š. Gustainis išrinktas LRLS Valdybos nariu, pradėjo eiti Centrinio Liberalų sąjūdžio rinkimų štabo vadovo pareigas.

2010 m. įkūrė Taikomosios politikos institutą (TPI), kuris vykdo taikomuosius projektus, jungiančius politiką, verslą, mokslą ir studijas savo veiklos srityse, konsultuoja verslo ir nevyriausybinio sektoriaus organizacijas, atlieka tyrimus, teikia informacines, mokymo ir konsultavimo paslaugas. ISM Vadybos ir ekonomikos universitete baigė vadovų magistrantūros studijas. 2012 m. dar kartą išrinktas Lietuvos Respublikos liberalų sąjūdžio Valdybos nariu. 2013 m. įkūrė strateginių konsultacijų bendrovę „Equitas Partners", kuriai vadovauja iki šiol. 2014 m. lapkričio mėnesį išrinktas Nacionalinė moterų krepšinio lygos (NMKL) viceprezidentu. Kaip organizacijos viceprezidentas, Š. Gustainis atstovauja NMKL Lietuvos krepšinio federacijos (LKF) Vykdomajame komitete.

Šarūnas Gustainis duoda Seimo nario priesaiką, kurią priima Konstitucinio teismo pirmininkas Dainius Žalimas, 2015 m. kovo 24 dieną.
2015–2016 m. Lietuvos Respublikos Seimo narys. 2016–2017 m. Vilniaus miesto savivaldybės tarybos narys.

Išnašos
-------

1. ↑  [ Žirmūnai:dar vienas smūgis konservatoriams
2. ↑  Ir cinikai darbe kuria vertę, CV.lt[neveikianti nuoroda]
3. ↑  Taksistai kainų kelti nežada, nors iš „šešėlio" juos išvaduotų tik 3 Lt/km tarifas, DELFI.lt
4. ↑  APK organizavo konferenciją „Jaunimo politika: ateities perspektyvos", Akademinis politologų klubas[neveikianti nuoroda]
5. ↑  Informacinė sistema: Ministro patarėjai, LR Susisiekimo ministerija
6. ↑  LRLS Valdybos nariai Archyvuota kopija 2012-03-25 iš Wayback Machine projekto.
7. ↑  LRLS Valdybos nariai Archyvuota kopija 2012-03-25 iš Wayback Machine projekto.